|  |  |
| --- | --- |
| **(2.) Tantárgy** neve: **Várandósság, szülés, születés NBP\_GP185K3** | **Kreditértéke:3** |
| A tantárgy **besorolása**: **szabadon választható**  |
| **A tantárgy elméleti vagy gyakorlati jellegének mértéke, „képzési karaktere”**: **100% elmélet** |
| A **tanóra típusa**: szem. és **óraszáma**: 30az adott **félévben**,Az adott ismeret átadásában alkalmazandó **további** (*sajátos*) **módok, jellemzők**: Facebook-csoportban megosztott videolinkek, cikkek stb. |
| A **számonkérés** módja: gyj zárthelyi dolgozat alapjánAz ismeretellenőrzésben alkalmazandó **további** (*sajátos*) **módok: beadandó esszé vagy kreatív munka vagy kiselőadás választott releváns témában** |
| A tantárgy **tantervi helye**: bármelyik félévben teljesíthető |
| Előtanulmányi feltételek: *nincs* |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja:**  A tantárgy célja, hogy a hallgatók hiteles, szakszerű és korszerű információkat kapjanak a várandósság, szülés és születés élettani és lélektani folyamatairól, megismerkedjenek a magzati és újszülöttkori kompetenciákkal a legújabb fejlődéslélektani kutatások tükrében, továbbá képet kapjanak a különféle szülészeti szemléletekről és a szülésfelkészítés lehetőségeiről. Cél az is, hogy a hallgatók megértsék a gyermekkori magatartászavarok és a későbbi személyiségfejlődési zavarok, valamint a gyógypedagógiai problémál lehetséges perinatális oki hátterét.**A tantárgy tartalma:** * Családi élet, életciklusok, gyermekvállalás.
* Spontán fogamzás feltételei, a fogamzási nehézségek okai, asszisztált reprodukció.
* A várandósság lélektana, szakaszai.
* Magzati kompetenciák, magzati élmények.
* Szülő-magzat kapcsolat és kommunikáció.
* A szülés folyamata: a szülés élettana és lélektana. A megszületés élménye.
* Hagyományos és alternatív szülészeti ellátás: technokrata modell és bábamodell. A szülésfelkészítés lehetőségei.
* Az apa élményei és szerepe a várandósság és szülés során.
* A gyermekágyi időszak lélektana, baby blues, gyermekágyi depresszió, PTSD.
* Perinatális diagnosztika: szűrővizsgálatok jelentősége és hatásai, korai felismerés prevenciós és korrekciós lehetőségei.
* A csecsemő valódi szükségletei: kötődő nevelés.
* Perinatális zavarok hatása a személyiségfejlődésre, megjelenése magatartási tünetekben az óvodáskorban, kisiskolás korban. „Varázsjátékok.”
 |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező irodalom:*** Bálint Sándor (1991): A természetes szülés hipotézise. *Lege Artis Medicinae,* 1(3), 174-179.
* Cole, M., Cole, S.R. (2006): *Fejlődéslélektan.* Osiris, Budapest. 100-140. ISBN: 9789633894736
* Varga Katalin – Suhai Gábor (2010): *Szülés és születés – Lélektanon innen és túl*. Pólya Kiadó, Budapest. ISBN: 9789630695084
* Varga Katalin – Andrek Andrea – Herczog Mária (2011): A várandósság és a szülés pszichológiai vonatkozásai és társadalmi beágyazottsága. In Danis Ildikó, Farkas Mária, Herczog Mária, Szilvási Léna (szerk.): *A génektől a társadalomig: a koragyermekkori fejlődés színterei – Biztos Kezdet kötetek I*., Budapest: Nemzeti Család- és Szociálpolitikai Intézet, 230-281. Letölthető: <http://www.bddsz.hu/sites/default/files/Danis%20et%20al_Biztos%20Kezdet%20K%C3%B6tet%20I_bel%C3%ADvek.pdf>

**Ajánlott irodalom:** * Gőbel Orsolya (2012): *Csupa szépeket tudok varázsolni …avagy hogyan játsszuk a Varázsjátékokat?* Budapest: L’Harmattan. ISBN: 9789632365503
* Molnár Judit. (2004): Világra jönni, világra hozni. In Régheny Tamás (szerk.): *Szellemi ösvények az új évezredben.* Budapest: Cédrus kiadó.
* Molnár Judit (2003): Belső élmények, magzatvédő praktikák. *Bábák, szülésznők lapja,* 2003. május II/3. Szám
* Raphael-Leff, J. (2010): Másállapot – A várandósság pszichológiája. Budapest: Háttér Kiadó. ISBN: 9789639365926
* Sz. Makó Hajnalka – Veszprémi Béla (szerk.) (2017): A párkapcsolattól a gyermekágyig. A várandósság, a szülés és a gyermekágy időszakának pszichológiája és pszichoszomatikája. Octoport, Pécs. ISBN: 978 963 12 8175 0
 |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| **Kialakítandó kompetenciák:** **Tudás:*** Ismeretei bővülnek a magzati- és újszülöttkori fejlődéssel kapcsolatban, a testi és pszichés események érési, fejlődési jellegzetességei és a fejlesztés lehetőségei terén.
* Rendelkezik a fogyatékossággal élő személyekkel kapcsolatos pszichológiai és pszichodiagnosztikai ismeretekkel, tisztában van a fogyatékosságok, sérülések, akadályozottságok hátterében álló pszichológiai folyamatokkal.
* Tisztában van azokkal a várandósság alatti és szülés-születés folyamatában fellépő körülményekkel, melyek gyógypedagógiai problémákhoz vezethetnek, ismereteit a prevenció érdekében is tudja hasznosítani.

**Képességek:*** Képes értelmezni a perinatális diagnosztikai eredményeket.
* A perinatális diagnosztikai eredmények fényében képes célorientált gyógypedagógiai tevékenységeket tervezni, javaslatokat adni a korai fejlesztéssel kapcsolatban.
* Képes felismerni és differenciáldiagnosztikai módszerekkel megállapítani azokat a magatartási nehézségeket, amelyek a perinatális időszak körülményei miatt alakultak ki.

**Attitűdök/nézetek*** Személyiségét előítélet-mentesség, tolerancia, szociális érzékenység, segítő attitűd jellemzi.
* Nyitott innovatív gyógypedagógiai elképzelések és megoldások megismerésére, törekszik a bizonyítékalapú módszerek alkalmazására.
* Elkötelezett amellett, hogy a perinatális és koragyermekkori időszaknak meghatározó jelentősége van az egészséges személyiségfejlődés szempontjából. Fontosnak tartja a korai fejlesztést és prevenciót.
* A tárgy célozza az ifjúkorban lévő, többnyire gyermekvállalás előtt álló hallgatók természetes szülés melletti elköteleződését is.

**Autonómia és felelősségvállalás:** * Tudományosan és módszertanilag megalapozott fogyatékosságügyi és gyógypedagógiai nézeteit és döntéseit felelősséggel vállalja. A tantárgy holisztikus szemlélete javíthatja az egyéni döntéshozatali készséget, személyes felelősségvállalást a hallgatók saját gyermekvállalásával, szülésével kapcsolatban is.
* Krízis- és válsághelyzet esetén hatékony tanácsot ad és/vagy segítséget nyújt, vagy kér.
* Felelősséget érez abban, hogy szakmai segítségnyújtása és tanácsadása preventív lehet.
 |
| **Tantárgy felelőse: Dr. Héjja-Nagy Katalin, főiskolai docens, PhD** |
| **Tantárgy oktatásába bevont oktató:** - |